**Biežāk uzdotie jautājumi – lielgabarīta mēbeļu nodošanas akcija Sigulda pilsētas,**

**Siguldas, Allažu un Mores pagasta iedzīvotājiem (14. jūlijā)**

**Kad un kur notiks akcija?**

* Sigulda pilsētas, Siguldas, Allažu un Mores pagastu iedzīvotāji aicināti piedalīties mājsaimniecībā uzkrāto lielgabarīta atkritumu bezmaksas nodošanas akcijā, kas norisināsies šī gada 14. jūlijā no plkst. 15:00 līdz 19:00 Siguldas pilsētas SIA “JUMIS” **dārzu un parku atkritumu kompostēšanas laukumā “Kreiļi”, Siguldas pagastā.**

# Kas man jāuzrāda laukuma uzraugam, lai piedalītos akcijā?

* Ikvienam akcijas dalībniekam būs jāuzrāda:
  + Siguldas novada ID karte vai izziņa par deklarēto dzīvesvietu;
  + Un obligāti līgums ar atkritumu apsaimniekotāju JUMIS vai rēķins, bet daudzdzīvokļu māju iedzīvotājiem – adrese un mājas apsaimniekotājs, ar ko noslēgts līgums un jāuzrāda rēķins.

*Vēršam uzmanību, ka nevajag obligāti izprintēt līgumu vai rēķinu, pietiek ar to, ka varat šo informāciju uzrādīt izmantojot mobilo telefonu.*

*Lūdzam laicīgi sagatavoties, lai nokļūstot pie laukuma ieejas operatīvi varat uzrādīt nepieciešamo informāciju un nekavētu nodošanas iespēju citiem akcijas dalībniekiem.*

# Cik daudz atkritumus varu vest?

* Viena mājsaimniecība bez maksas varēs nodot līdz 2 kubikmetriem jeb piecas liela izmēra atkritumu vienības. Visu lielgabarītu pieņemsim **tikai izjauktā veidā!**

# Vai varu arī atvest kaimiņu lielgabarīta atkritumus?

* Nē, akcijā tikai katrs pats individuāli klātienē var nodot savus radītos atkritumus.
* Un netiks pieņemti atkritumi izmantojot cita cilvēka Siguldas ID karti.

# Kā varu zināt, ka visi mani atvestie atkritumi tiks pieņemti?

* Pirms sašķiroto atkritumu nodošanas, lūgums pārliecināties, ka tie ir sašķiroti pareizi. Lielgabarīta atkritumi – mēbeles (dīvāni, skapji, krēsli, datorkrēsli, galdi, kumodes, sekcijas), matrači, paklāji. Bērnu ratiņi, skūteri, velosipēdi u.c. izjauktā veidā bez riepām.
* Lai akcija norisinātos pēc iespējas raitāk, neskaidrību gadījumā par nododamo atkritumu veidiem aicinām iedzīvotājus to iepriekš saskaņot vai precizēt e-pastā [info@jumis.lv.](mailto:info@jumis.lv)

# Ko drīkstu nodot?

* Mēbeles (dīvāni, skapji, krēsli, datorkrēsli, galdi, kumodes, sekcijas), matrači, paklāji.
* Bērnu ratiņi, skūteri, velosipēdi u.c. izjauktā veidā bez riepām.
* Dārza priekšmeti (plastmasas lāpstas, spaiņi, kastes).

# Ko nedrīkstu nodot?

* Šajā akcijā netiks pieņemtas automašīnu riepas, nolietota elektrotehnika, būvgruži vai ražošanas atkritumi, jo tie nav klasificējami kā liela izmēra atkritumi.
* Remonta laikā radušos atkritumu, tajā skaitā durvis, spaiņus/konteinerus, kuros iekšā ir bijis cements vai krāsa, noņemtais grīda segums kā linolejs, parkets un citi.
* Ražošanas atkritumus – automašīnas detaļas (paneļus, durvis, krēslus u.c.).
* Maza izmēra lielgabarīta lietas, kas ietilpst atkritumu konteinerā. Atgādinām, ka šīs lietas Jūs varat ievietos savā sadzīves atkritumu konteinerā.

Norādītos atkritumus, ko NEDRĪKST nodot akcijas laikā, ikvienam iedzīvotājam, izmantojot atkritumu apsaimniekošanas uzņēmuma maksas pakalpojumu, ir iespēja tos nodot par maksu. Plašāka informācija pieejama JUMIS mājas lapā [**ŠEIT**.](https://jumis.lv/pakalpojumu-veidi/buvgruzu-pakalpojums/)

# Vai varēšu nodot laukumā citus sašķirotos atkritumus?

* Nē, akcijas laikā nevarēs. Šķirotos materiālus (iepakojums, elektronika, riepas, metāls u.c.) aicinām vest un nodot atkritumu šķirošanas laukumā “Zemdegas” tā darba laikā. Laukuma darba laikus, lūdzam, skatīt mājaslapā [www.jumis.lv.](http://www.jumis.lv/)

# Ja man nav savs transports?

* Tiem iedzīvotājiem, kuriem nav iespēja lielgabarīta atkritumus nogādāt dārzu un parku atkritumu kompostēšanas laukumā “Kreiļi” saviem spēkiem, ir iespēja pieteikt maksas transporta pakalpojumu, rakstot uz e-pastu [info@jumis.lv](mailto:info@jumis.lv) vismaz vienu nedēļu iepriekš līdz 2.jūlijam.

# Kāpēc akcija notiek darba dienā? Vai paspēšu atvest?

* Lai iedzīvotājiem būtu vēl ērtāk izmantot akcijas piedāvāto iespēju, darba laiks akcijas norises dienā ir no plkst.15:00 līdz plkst. 19:00, lai visi strādājošie Siguldas novada iedzīvotāji var paspēt bezmaksas nodot lielgabarīta atkritumus. Parasti akcijas ietvaros tiek nodoti 250-400m3 lielgabarīta atkritumi. Lai šādu atkritumu apjomu pieņemtu operatīvi, akcijas laikā laukumā tiek nodarbināti vairāki papildus darbinieki, lai nodrošināju pēc iespējas ērtāku un ātrāku atkritumu nodošanu, un saglabātu kārtību laukumā. Ņemot vērā to, ka lielgabarīta akcija ir bezmaksas, un lai nodrošinātu arī turpmāk iespēju nodot bezmaksas 3 reizes gadā šos atkritumus, tā notiek darba dienā. Savāktie atkritumi savlaicīgi ir jānogādā sadzīves atkritumu poligonā SIA Getliņi EKO.
* Aicinām jau no plkst.13:00 neveidot mākslīgi garas rindas, bet izmantot visu pieejamo laiku līdz plkst. 19:00. Visi iedzīvotāji tiek apkalpoti, un lielgabarīta atkritumi tiek pieņemti, līdz ar to nav pamata satraukties, ka dienas otrā pusē nepaspēsiet nodot.

# Kad vēl būs kāda akcija?

* Ja šajā datumā Jums nav iespēja piedalīties JUMIS akcijā, šī gada akcija plānota septembrī.